Presentació d'Ànima de tramuntana - Canal 10 Empordà\nPresentació d'Ànima de tramuntana\nNúria Esponellà presenta la seva "Ànima de tramuntana", premiada amb el 53è premi Prudenci Bertrana de novel·la. A la presentació, seguida per un centenar llarg de persones, va ser acompanyada de l'arqueòleg Quim Tremoleda i del poeta i lingüista Carles Duarte.\n"Ànima de tramuntana", l'última novel·la de Núria Esponellà, narra la història de la Mínia, arqueòloga de professió, que passa un moment difícil després d'un avortament i de separar-se de l'home amb qui ha conviscut durant gairebé deu anys. La descoberta de dues tombes ibèriques a Ullastret l'encara a una recerca intensa, de manera que el fil narratiu es va trenant saltant l'època actual de la protagonista a la del segle III aC, en temps dels íbers. Un relat intimista i evocador que transporta el lector de Rhode a Arse, passant per Indika i Emporion, amb el paisatge de l'Empordà antic de rerefons.Després que el mes de juny passat s'anunciés que era guanyadora del premi Prudenci Bertrana de novel·la no va ser fins dimarts passat que es va poder celebrar la gala de lliurament dels premis literaris de Girona. I dissabte, a Empúries, se'n feia la primera presentació pública:\nLa part històrica de la novel·la s'ha documentat i contextualitzat especialment a Ullastret, en temps dels íbers. La primera presentació no va ser a Ullastret, però sí en un dels centres adscrits al Museu d'Arqueologia de Catalunya, Empúries. I acompanyada de l'arqueòleg i també escriptor Quim Tremoleda i del poeta i lingüista Carles Duarte.\nLa novel·la, editada per Columna, és recomanada tant per als amants de la narració històrica com per aquells qui gaudeixen amb narracions d'un caràcter més psicològic, segons explica la seva mateixa autora.\nAbans d'"Ànima de tramuntana" Núria Esponellà havia publicat, també a Columna, "la filla de la neu", "una dona d'aigua" o "rere els murs", entre d'altres.Dijous vinent serà la protagonista del programa "La Plaça" de Ràdio l'Escala.\nLa Nit de Compositors i Músics de Cobla tanca la temporada sar ...\nLa Casa de la Vila : Josep Bofill 201020\nStreaming SPi+TV 240920


Es crea una maqueta tàctil de la tomba de la Reina Elisenda | Barcelona Ciutat Global\nEs crea una maqueta tàctil de la tomba de la Reina Elisenda\n05/03/2019 - 11:00 h\nEl Monestir de Pedralbes estrena amb una maqueta tàctil de la tomba de la Reina Elisenda II, una acció emmarcada dins del Pla d’actuació de millores de l’accessibilitat universal als museus de Barcelona.\nDins del Pla d’actuació de millores de l’accessibilitat universal als museus de Barcelona, dissenyat conjuntament per l’Institut de Cultura de Barcelona (ICUB) i l’Institut Municipal de Persones amb Discapacitat (IMPD), s’ha creat una maqueta tàctil de la tomba de la Reina Elisenda II al Reial Monestir de Santa Maria de Pedralbes.\nEl monument sepulcral de la reina, construït pel mestre de Pedralbes, es troba ubicat en dues cares, una al presbiteri de l’església i una altra, al claustre del monestir, abastant dos pisos d’aquest. Es tracta d’un sarcòfag únic, cobert amb una tapa plana, damunt la qual descansa la figura jacent d’Elisenda, vestida com a reina al cantó del presbiteri i com a penitent al cantó del claustre, on veneraven les religioses del monestir.\nAquesta doble visualització feia que fos complicat d’entendre per a tots els públics. Per això, es va considerar necessari la creació d’una maqueta tàctil que permetés a les persones amb discapacitat visual comprendre els elements formals que el composen, a la vegada que permetés a la resta de les persones usuàries apreciar el seu disseny total. També s’ha incorporat una peanya giratòria regulable en alçada i que permet l’aproximació de les persones amb mobilitat reduïda i usuàries de cadires de rodes.\nA més a més, les cartel·les informatives s’ha produït amb textos de grans caràcters contrastats i Braille i el contingut està adaptat a la lectura fàcil. És a dir que es tracta d’un projecte de disseny universal.\nEl projecte ha comptat amb la participació de persones amb discapacitat visual, assistint a diferents sessions de contrast.


El bar franquista regentat per un xinès i amb clientela policial que s'ha colat al NYTimes\nEl bar franquista regentat per un xinès i amb clientela policial que s'ha colat al 'NYTimes'\nBarcelona. Dilluns, 18 de març de 2019. 20:49\nActualitzat Dilluns, 18 de març de 2019. 23:03\nUn bar franquista de Madrid s'ha colat al New York Times. El bar Oliva, situat al sud de Madrid, prop del riu Mazanares, està regentat per un immigrant xinès, Xianwei Chen, arribat a Espanya l'any 1999, i exalta la dictadura franquista i el mateix Franco.\nEn entrar al bar, regentat per Chen des del 2010, es pot observar un cartell amb una cara del dictador espanyol on s'hi pot llegir: "¡Franco presente!". Al llarg del reportatge es destaca que la majoria de clients del bar, molts d'ells policies, asseguren sense cap mena de pudor que votaran Vox a les pròximes eleccions del pròxim 28 d'abril i que li recorden recurrentment al propietari que si Franco fos viu, "el mataria".\nThis #fascist bar in southern Madrid is in some ways an oddity: It's owned by a Chinese immigrant. But it's also full of uniformed police officers, and it says something about #Spain in the 21st century. My dispatch 👉 https://t.co/kahlWXd9Qx\n— Patrick Kingsley (@PatrickKingsley) 18 de març de 2019\nPrecisament, els clients policies del bar, segons es detalla a l'article, entren al bar uniformats com si res, de fet, com si fos "el seu menjador". També en relació amb la policia, el bar llueix imatges de fins a 23 comandaments de la policia i l'exèrcit, tots entregats a l'establiment per part dels mateixos policies.\nChen, que l'any 2013 va decidir dedicar el seu bar al franquisme, declara a l'article que molts dels seus clients, provinents d'arreu de l'estat espanyol, són a Madrid per visitar el Valle de los Caídos. A més a més, l'article també assegura que el fill del propietari, de quatre anys, es diu ni més ni menys que Franco-Xi, en honor al dictador espanyol.\nfranquisme El govern espanyol exhumarà Franco el 10 de juny i les restes aniran a El Pardo Nicolas Tomás


El sobrepès i l'obesitat infantil es van reduir lleugerament ⋆ Socpetit.cat\nEls nivells de sobrepès i obesitat van disminuir de 2005 a 2017 a tots els grups d’edat i sexe, segons un estudi de la fundació per la recerca Jordi Gol (IDIAPJGol) que ha analitzat dades de 2,5 milions de menors de vuit territoris de la península, entre els quals Catalunya. Això no obstant, l’Estat segueix tenint un dels nivells més alts de sobrepès i obesitat infantil d’Europa, amb una mitjana del 5% al 10% més que d’altres països. L’estudi també va identificar que els nens i nenes d’entre 6 i 7 anys són els més vulnerables a desenvolupar sobrepès o obesitat. A més, l’estudi conclou que l’obesitat va augmentar, en general, en nens i nenes des dels 2 anys fins assolir el seu punt màxim a 7 anys en les nenes i a 9 anys en els nens.\nLes diferències per sexe podrien explicar-se per molts mecanismes, com la composició corporal, les hormones, les diferències en els nivells d’activitat física i les pressions i expectatives socials de gènere, apunten els autors de l’estudi.\nEn un estudi previ amb dades de només Catalunya es van observar resultats semblants. Això no obstant, aquest estudi va identificar que el sobrepès i la obesitat infantil van augmentar a les àrees urbanes més desfavorides i en nens i nenes de nacionalitats no espanyoles.\nEducatool, una eina per saber si la manera d'educar els infants és l'adient


musicoteràpia garraf: Qui sóc?\nMolt bones! Gràcies per interessar-te per aquest blog!\nAquí t’explico com vaig anar a parar al món de la musicoteràpia i una mica el que he fet fins ara:\nEm dic Raül Planas (Sitges, 1975), sóc mestre de música i musicoterapeuta, i toco el piano i la guitarra. Exceptuant els gairebé dos anys que vaig passar entre Anglaterra i Irlanda, des de l’any 1995 m’he dedicat a ensenyar música a nens (i no tan nens) de totes les edats. Concretament des del 2003 fins al 2008 vaig viure a Nicaragua on vaig iniciar el projecte “Ritmo en los barrios” per fer arribar la música a nens de baixos recursos en escoles rurals i en centres per a nens del carrer en barris marginals. Aquest projecte va ser concebut des de l’educació musical però de seguida vaig poder observar que la música influia en els nens de manera terapèutica i que els aportava una sèrie de beneficis, sobretot, en l’àrea emocional. Després d’haver-me trobat, en les escoles en què jo havia treballat a Catalunya, molts nens amb necessitats educatives especials que mostraven ser molt sensibles a la música, va ser aquesta experiència a Nicaragua la que em va fer acabar d’adonar dels efectes que té la música en les persones i em va fer decidir estudiar un màster en musicoteràpia quan vaig tornar a viure a Barcelona.\nDes d’aleshores, a més a més de les pràctiques del màster (de la Universitat Pompeu Fabra) realitzades a la Fundació Catalana de Síndrome de Down i d’haver fet observacions amb musicoterapeutes reconeguts com Catherine Clancy, Dàmaris Gelabert, Melissa Mercadal, Isabel Roca i l’equip de l’Associació Ressó de Musicoteràpia, entre d’altres, aquesta ha estat la meva experiència:\n-Curs 2012-2013: Musicoteràpia amb nens i adults amb discapacitats vàries (paràlisi cerebral, trastorn de l’espectre autista, trastorn de la conducta, retard mental, síndrome de Down) al Projecte Sòpuls-Ateneu (Banyoles).\n-Maig 2013: Taller de musicoteràpia en geriatria amb la Fundació Amics de la Gent Gran (Lleida).\n-Octubre-desembre 2012: Musicoteràpia en geriatria al Casal d’Avis Món (Barcelona).\n-Octubre 2012: Assistència al IV Congreso Nacional de Musicoterapia (Madrid).\n-Estiu 2012: Voluntariat de musicoteràpia al Casal d’Estiu de l’Escola d’Educació Especial Can Rigol (El Prat de Llobregat) amb nens d’entre 8 i 16 anys amb paràlisi cerebral, síndrome Williams i trastorn de l’espectre autista.\n-Primavera-estiu 2012 Tallers de musicoteràpia en geriatria amb la Fundació Amics de la Gent Gran (Barcelona, Vic i Calaf).\n-Curs 2011-12: Tallers de Musicoteràpia a la USEE de l’Escola Vora del Mar (Cubelles) amb nens d’entre 3 i 12 anys amb síndrome de Down, trastorn general del desenvolupament, trastorn de l’espectre autista i retard mental.\n-Gener-Març 2012: Musicoteràpia en geriatria al Casal d’Avis Món (Barcelona).\n-Curs 2010-2011: Taller de Musicoteràpia amb un nen de 10 anys amb triplègia i baixa visió a l’Escola Montessori (Rubí).\nAvui en dia, però, l’experiència més important és fer música amb el meu fill Barcel que tot just acaba de fer un any!\nPer qualsevol cosa em pots escriure a mtgarraf@gmail.com\nSitges, maig 2013\nPD: En aquest enllaç es pot veure tot el que s'ha fet durant el trimestre que ha durat la difusió del projecte Musicoteràpia Garraf\nla baigo 10 de juny de 2013 a les 9:25\ncom sempre m'ha encantat rebre el teu nou projecte i llegir el teu blog.\nVaig coneixer el teu projecte a Granada i des d'aleshores t'he anat seguint.\nMusicoteràpia Garraf 14 de juny de 2013 a les 17:53\nBones! Aquest projecte, de fet, és la continuació del que vaig engegar a Nicaragua. Records!


Tecnologia per una il·luminació més eficient - Mapel\nLa il·luminació és una de les parts més importants en la creació d’espais. Ha d’anar d’acord amb les seves funcionalitats així com amb les necessitats dels usuaris, complint amb el Codi Tècnic d’Edificació. Però, sobretot, ha de ser confortable i sostenible.\nTot i això, quan s’inicia un projecte moltes vegades no se li dóna la importància que es mereix: ni en quan al disseny i confort, ni tampoc en l’optimització de recursos i l’eficiència en el consum. Fet que, més que mai, fa que sigui importantíssim degut a la pujada constant en el preu de l’electricitat i a la crisi energètica que ens està afectant actualment a tots.\nCom treballa Mapel en els projectes d’il·luminació\nMapel és una empresa centrada en el client, i com a tal, ens tornem a posar al seu costat per oferir la millor solució per a ell. Des d’aquí, treballem amb instal·ladors, arquitectes i decoradors en projectes domèstics i residencials, però també d’exterior, espais públics, magatzems, restauració, oficines i petit comerç. En tots ells aportem els nostres coneixements en tecnologia i en l’experiència de més de 25 anys en el sector.\nCom dèiem, a Mapel treballem sempre amb la tecnologia més avançada per donar resposta a les exigències cada cop més grans dels usuaris finals. Passant des dels elements més bàsics, com pot ser un simple sensor i acabant en una instal·lació domótica, totalment adaptable a les necessitats diaries. Gràcies a això, podem augmentar l’eficiència, tant necessaria actualment, obtenint un estalvi energètic important i, al mateix temps, major confort.\nPer aconseguir-ho, el primer pas per a nosaltres és definir les necessitats del projecte. Seguidament, podem fer una proposta d’il·luminació que inclou l’estudi, els càlculs lumínics i la valoració económica. Un cop acceptada, ens fem càrrec de tota la gestió logística i, ja sigui un instal·lador, un arquitecte o un decorador, acompanyem al nostre partner fins al tancament del projecte. És a dir: a Mapel ens n’encarraguem de tot, de principi a fi. D’aquesta manera, aportem tranquilitat al nostre client, avalats per la nostra experiencia en el sector i en la tecnologia per oferir propostes vanguardistes i eficients.\nPer tal d’oferir el millor servei, comptem amb sistemes que aporten un gran valor afegit als projectes en els que treballem, posant sempre atenció a la connectivitat. D’aquesta manera adaptem les llars, espais municipals, comerços, vies públiques i fàbriques a un ús òptim, convertir-los en espais eficients energéticament parlant i confortables.


Ajuntament d'Alaquàs. Premsa.Alaquàs realitza treballs de manteniment de pintura en 19 passos de vianants al barri de la Puríssima\nAlaquàs realitza treballs de manteniment de pintura en 19 passos de vianants al barri de la Puríssima\nL'Ajuntament d'Alaquàs ha procedit també a la instal·lació de reductors de velocitat en diversos punts del municipi i al reforçament de la senyalística horitzontal en diversos encreuaments amb l'objectiu de garantir la seguretat ciutadana\nL’Ajuntament d’Alaquàs ha realitzat recentment treballs de manteniment en la pintura de 19 passos per a vianants a l’avinguda Horta, concretament al Barri de la Puríssima. Es tracta d’un compromís que vé a donar resposta a les demandes de les veïnes i els veïns d’aquesta zona i que té per objectiu garantir la seguretat ciutadana en aquesta zona freqüentada tant per vianants com per vehicles.\nLa Policia Local d’Alaquàs i el servei de la Brigada Municipal ha procedit també a la instal·lació i revisió dels reductors de velocitat en zones on s’ha detectat la seua necessitat. Una d’elles en Camí Vell de Torrent, prop del col·legi públic Ciutat de Cremona. En aquesta zona s’han reposat també algunes peces del reductor existent en aquesta mateixa via que s’havien deteriorat a causa de la plutja. Aquest està ubicat just en la incorporació a Alaquàs des de la CV-410 per tal d’obligar als vehicles a adequar la seua velocitat a la circulació urbana.\nS’ha reforçat a més la senyalística horitzonal viària de limitació de velocitat màxima a 30 quilòmetres per hora en l’avinguda General Palafox, just en les immediacions del col·legi públic Bonavista així com també en la intersecció en camí dels Mollons amb Costera. Altra de les senyilístiques horitzontals reforçades ha sigut la que indica STOP ubicada en el creuament de carrer Santa Anna amb Lanjarón.\nAquesta actuació forma part dels treballs en matèria de seguretat vial posats en marxa per la Policia Local d’Alaquàs per tal de conèixer les zones amb més sinistralietat i els punts més conflictius on hi ha necessitat de reforçar les marques vials i les senyals de trànsit per tal de reduir l’índex d’accidentalitat.\nAlaquàs participa en la campanya de prevenció d'accions amb perspectiva de gènere posada en marxa per les Unitats de Prevenció de Conductes Addictives\nEl Conseller de Mobilitat, Arcadi España, junt amb l'Alcalde d'Alaquàs Toni Saura presenten al Castell el nou Bono 10 de MetroBus\nAlaquàs posa en marxa el I Concurs de Vídeo Curt #PassoscapalaIgualtat en commemoració del 8 de Març\nAlaquàs va iniciar la setmana passada el procés de vacunació contra la Covid-19 a més de 200 persones majors de 90 anys\nAlaquàs participa per segon any consecutiu en el banc de palla de l'Albufera\nLa Policia Local d'Alaquàs deté el pressumpte autor de diversos robatoris produïts en el municipi en les últimes setmanes


L'Ajuntament atorga 488.800 euros en ajudes a 341 autònoms i microempreses del municipi\nEl pagament de les ajudes es començarà a fer a partir de la propera setmana.\nL'Ajuntament de Sant Antoni de Portmany ha celebrat aquest matí la Comissió valorativa per a la subvenció per a autònoms i microempreses del municipi afectats per la situació de l'estat d'alarma derivat de la crisi sanitària de la Covid-19.\nUna vegada finalitzat el procés i el termini d'al·legacions, la Comissió ha ratificat el lliurament de 488.800 euros en ajudes públiques a 341 beneficiaris, que percebran el màxim que regula les bases amb una mitjana de 1500 euros. En concret, els professionals i les entitats rebran quantitats que oscil·len entre els 2000 i 1275 euros, depenent de la línia d'ajuda a la qual hagin accedit.\nDe les ajudes aprovades, 400.725 euros pertanyen a la primera línia d'ajudes recollida a les bases, la destinada a empreses que obrin nou o més mesos l'any, mentre que els 88.075 euros restants corresponen a la segona línia d'ajuts, per a empreses l'activitat de les quals és de temporada i obrin entre 4 i 9 mesos. També s'han tengut en compte altres paràmetres com ara el nombre total de treballadors al seu càrrec o comptar amb personal amb un expedient de regulació temporal d'ocupació (ERTO).\nLa partida inicial de les subvencions era de 500.000 euros (250.000 aportats per l'Ajuntament i uns altres 250.000 euros pel Consell d'Eivissa). De les 442 sol·licituds, 101 han estat excloses per tenir deutes amb les administracions o per no haver atès els requeriments de documentació.\nEl primer tinent d'alcalde i regidor de Comerç, Joan Torres, ha anunciat que el pagament de les subvencions començarà a fer-se la setmana que ve. «Estam contents per haver finalitzat aquest procés. Ens hauria agradat que hagués estat abans a causa de les circumstàncies que estam patint, però els processos administratius de vegades són més llargs del que esperam», ha explicat Torres, que ha indicat que l'Ajuntament espera que aquesta ajuda «serveixi per pal·liar part dels perjudicis ocasionats per la crisi sanitària» i contribueixi perquè els autònoms i micropimes el puguin fer servir per afrontar la falta d'ingressos. «Som al costat de les microempreses del municipi i més en aquests moments de crisi, en què és necessària la col·laboració de les administracions públiques, donar suport al teixit empresarial i intentar reactivar l'economia local».\nEl regidor ha recordat que es tracta del primer ajut directe, que se suma a altres mesures fiscals aplicades pel consistori com la suspensió de la taxa per l'ocupació de la via pública i de la taxa de mercats i mercats ambulants, l'ampliació de dos mesos del període de pagament voluntari o la reducció del cànon de les concessions de les platges. A més, les activitats que enguany no han obert pagaran 50 euros per la taxa de recollida d'escombraries i tractament de residus, mentre que les empreses que varen haver de tancar obligatòriament durant el període d'estat d'alarma, poden sol·licitar per escrit la devolució de la part de la taxa corresponent a aquest període.\nData de l'última modificació: dijous, 29 d'octubre de 2020


Dispositius psicològics de 10 per oferir-vos tot el que vulgueu\nHi ha moments que desitgeu que tot allò que sentiu es faci realitat. Tot i que això no és fàcil, aconseguir tot el que es vol és de vegades molt difícil. Sovint desitgeu algun tipus de truc màgic per complir tots els vostres desitjos. A continuació, es mostren els deu hacks psicològics que us donaran tot el que vulgueu, fent que els vostres fills mengin verdures, saber qui us persegueix i també la part més important que guanya les tisores de paper de roca.\n1 Voleu que el vostre amic aguanti les maletes?\nSi voleu que la vostra parella tingui les bosses per a vosaltres, el més divertit que podeu fer és lliurar-li les maletes mentre esteu parlant amb ell. Aviat aguantarà les maletes sense ni tan sols adonar-se’n.\n2 Voleu saber qui us mira?\nSi vols saber que qui t’està veient al teu entorn, fes un bostell, ja que el badall és contagiós. Agaivar cap a la seva direcció si bufen també vol dir que tenien els ulls en tu.\n3 Voleu que els vostres fills mengin verdures?\nUna opció més sàvia és demanar als vostres fills quants trossos de bròquil o altres verds els agradaria 3 o 5. Els estàs donant una opció i se senten millor si fas una elecció entre aquests.\n4 Voleu desfer-vos d'aquella cançó enganxada a la vostra ment?\nSe sent com un infern quan una pista específica continua continuant a la teva ment. L’efecte Zeigarnik t’ajuda a oblidar la cançó pensant en el final d’aquesta. En escoltar el final conclourà la memòria i l’eliminarà del cap.\n5 Voleu que la gent us escolti atentament?\nUna cosa senzilla pot fer que la gent et prengui seriosament amb només afegir la declaració “el meu pare m’ha ensenyat”. La gent escolta els consells dels pares amb més deteniment.\n6 Voleu fer impressions duradores?\nProveu aquesta cosa i la gent us encantarà sempre que oferiu un cop de mà, primer escalfeu les mans. Això és com més acollidor i apropable.\n7 Voleu que el vostre amic vessi aquesta mongeta?\nSi intenteu conversar amb el vostre amic, però aquest no s'obre, prova aquest truc. Primer, feu-li una pregunta i si respon només parcialment, aleshores manteniu la pau i mantingueu el contacte visual amb ell. El vostre amic es trobarà en una situació incòmoda el que el farà vessar les mongetes i omplir el silenci.\n8 Voleu trobar el vostre camí entre la multitud?\nHeu de mantenir la vista sobre la destinació mentre viatgeu. Altres persones miren els ulls de les persones per ajudar-los a moure's en la seva direcció.\n9 Voleu que la gent estigui d’acord amb vosaltres?\nMentre feu una pregunta, assenteu lleugerament el cap. Aquest truc es coneix com a mirall i fa que la gent estigui d'acord amb tu quan rebin senyals positives.\n10 Voleu guanyar en roca, paper, tisores?\nLa part més important de tots. Els mags l’utilitzen aquest mag i es diu que, després de dir roca, paper, tisores quan feu una pregunta, l’oponent mostrarà les tisores molt probablement. Així doncs, assegureu-vos que l'últim que escolti és el gest que voleu que el vostre oponent guanyi i, probablement, guanyareu el vostre proper partit de tisores de paper de pedra.


Els Mossos retiren un tuit sobre la violència sexual en rebre una allau de crítiques La República\nEls Mossos retiren un tuit sobre la violència sexual en rebre una allau de crítiques\nDiversos membres d’ERC carreguen contra la gestió de les xarxes del cos\nImatge que il·lustrava el tuit dels Mossos contra l'abús sexual\nEls Mossos d’Esquadra han retirat del seu perfil de Twitter una publicació feta aquest dimecres al vespre sobre la violència sexual, on s’hi veia la fotografia d’un home tocant el pit d’una dona. “Si algú et fa un petó, et toca el cul o els pits, o encara va més lluny sense que tu ho vulguis, no et quedis callada. Denuncia-ho”, recollia el missatge, que demanava “acabar” amb la violència sexual.\nCaptura del tuit de Mossos d’Esquadra sobre violència sexual retirat de les xarxes | ACN\nLa publicació, però, va desfermar un allau de crítiques a les xarxes socials, especialment pel contingut de la fotografia. Entre els detractors del missatge hi ha hagut diversos membres d’ERC, que han denunciat una connotació masclista. “Una Conselleria tant important no mereix tanta incompetència”, ha etzibat el diputat al Congrés Gabriel Rufián.\n“Aquest missatge és una vergonya. Des del trasllat de la càrrega de responsabilitat a la víctima, fins a l’elecció de la fotografia”, ha criticat a Twitter el líder republicà al Congrés dels Diputats. També des del parlament espanyol, la diputada d’ERC Carolina Telechea ha assegurat a les xarxes socials que l’autor del tuit “és un masclista” i n’ha demanat la dimissió.\nDes de Catalunya, les diputades al Parlament Jenn Díaz i Rut Ribas s’han afegit a les crítiques. “Ningú al gabinet de comunicació d’Interior ha considerat que aquesta piulada és del tot inapropiada? El focus, en la víctima. La responsabilitat, d’ella. I la imatge, morbosa”, ha lamentat Díaz, mentre Ribas ha dit que la publicació fa apologia de la violència sexual i ha conclòs que “és molt preocupant i significatiu trobar-se aquest missatge per part dels Mossos”.\nHores més tard de la publicació, aquest dijous al matí els Mossos d’Esquadra han esborrat la piulada inicial i n’han publicat una de nova subratllat que “l’únic responsable de la violència sexual SEMPRE és l’autor”. “Desgraciadament imatges com les que acompanyaven la piulada anterior es continuen produint. Lamentem les sensibilitats que ha ferit”, puntualitza la nova publicació.


Això va de teatre! | Fundació Ateneu Sant Roc\nVaig conèixer el grup LAPSUS cap al 2012, durant una meravellosa representació de Bodas de Sangre que em va deixar amb una ferideta al cor d’aquelles que et plauen. Allà mateix vaig decidir que volia treballar amb aquests monstres escènics.\nI aquí hem arribat, al 2017. Ara escric obres especialment per ells, amb moltes noves formes de fer teatre, que el grup ha acceptat de bon grau. M’han deixat experimentar amb ells i els resultats són meravellosos.\nI ho demostren a la nova obra: Caixa de Llumins, una comèdia brutal que vol trencar moltes barreres, des d’un pis molt petit, que està rellogat a diferents persones al mateix temps, per l’avarícia del propietari del pis. Al matí, una parella d’avançada edat que cuida del pare de la dona, un vell que repapieja. A la tarda, una noia universitària que té un estrany do. I a la nit, una jove molt silenciosa que guarda un secret que no la deixa viure. El pla inhumà del llogater no dura molt i és, en aquest moment, quan comença una lluita entre els bons i els dolents. L’eterna lluita entre els que tenen el poder i els que, només, intenten sobreviure.\nEl passat mes d’octubre vam estrenar al teatre de l’Ateneu Sant Roc, i va ser tot un èxit pel públic assistent. Si encara no ho has vist, el dia 2 de desembre a les 19:00 h. es representa l’última funció de l’obra al Centre Cívic de Pomar, dins de Badalona es Mostra.\n← Descobrim el català\nRelaxació infantil →


Estel Romeu, alumna de 1r curs del Grau en Periodisme, Premi Extraordinari de Batxillerat per la Generalitat de Catalunya - Notícies | Departament d’Estudis de Comunicació - URV\nEstel Romeu, alumna de 1r curs del Grau en Periodisme, Premi Extraord...\nEstel Romeu, alumna de 1r curs del Grau en Periodisme, Premi Extraordinari de Batxillerat per la Generalitat de Catalunya\nEl passat dilluns 24 d'octubre el President de la Generalitat, Carles Puigdemont, i la consellera d'ensenyament, Meritxell Ruiz, van otorgar els Premis Extraordinàris de Batxillerat del curs 2015-2016 a 55 alumnes catalans. Una de les premiades és Estel Romeu Rivillas, que atualment estudia el primer curs del Grau de Periodisme a la Universitat Rovira i Virgili.\nAquests premis reconeixen oficialment els estudiants que van finalitzar segon curs de Batxillerat amb les millors qualificacions de Catalunya. Aquest guardons suposen un estímul per als alumnes i demostren la constància i el compromís per la feina que comparteixen estudiants, professorat i familiars. Per aquest motiu els alumnes guanyadors queden excepts de les taxes universitàries del primer curs, obtenen una plaça gratuïta a l'Escola Oficial d'Idiomes i una estada en un centre de recerca de referència. A més a més, també poden optar al Premi Nacional de Batxillerat que atorga el Ministeri d'Educació entre els guanyadors de la resta de l'estat.\nPer poder optar a aquest premi s'ha d'haver cursat el Batxillerat a Catalunya i haver obtingut una nota igual o superior a 8,75. L'Estel Romeu ha estat una dels 531 alumnes que s'havien presentat a l'examen d'enguany, i una dels quatre estudiants de la demarcació de Tarragona en rebre el premi.\nEtiquetes: batxillerat, comunicació, estudiant, generalitat, periodisme, premi\nEl president de la Generalitat, Carles Puigdemont, amb els estudiants premiats. Font: Diari MÉS


Spring Hill (Indiana) - Viquipèdia, l'enciclopèdia lliure\n39° 49′ 58″ N, 86° 11′ 33″ O / 39.8328°N,86.1925°O / 39.8328; -86.1925\nSpring Hill és una població dels Estats Units a l'estat d'Indiana. Segons el cens del 2000 tenia una població de 97 habitants.\nSegons el cens del 2000, Spring Hill tenia 97 habitants, 55 habitatges, i 28 famílies. La densitat de població era de 340,5 habitants per km².\nDels 55 habitatges en un 3,6% hi vivien nens de menys de 18 anys, en un 52,7% hi vivien parelles casades, en un 0% dones solteres, i en un 47,3% no eren unitats familiars. En el 36,4% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,76 i el nombre mitjà de persones que vivien en cada família era de 2,21.\nPer edats la població es repartia de la següent manera: un 5,2% tenia menys de 18 anys, un 2,1% entre 18 i 24, un 13,4% entre 25 i 44, un 47,4% de 45 a 60 i un 32% 65 anys o més.\nLa renda mediana per habitatge era de 103.337 $ i la renda mediana per família de 107.033 $. Els homes tenien una renda mediana de 44.063 $ mentre que les dones 55.000 $. La renda per capita de la població era de 77.390 $. Cap de les famílies i el 10,4% de la població estaven per davall del llindar de pobresa.\nIndianapolis (6 km)\nCrows Nest (3 km)\nMeridian Hills (6 km)\nNorth Crows Nest (5 km)\nRocky Ripple (2 km)\nWilliams Creek (8 km)\nWynnedale (1 km)\nObtingut de «https://ca.wikipedia.org/w/index.php?title=Spring_Hill_(Indiana)&oldid=19028202»


El 'Financial Times' pronostica una manifestació "massiva i massivament separatista" per la Diada\nUn article d'opinió del periodista David Gardner recorda que més de la meitat dels catalans votaria 'sí' a la independència, inclosos Jordi Pujol i Pep Guardiola. Explica que Rajoy aprofita la crisi per recentralitzar l'Estat\n2 min. Barcelona 07/09/2012 12:06\nEl creixent sentiment sobiranista a Catalunya i al País Basc es torna a fer un lloc aquest divendres al diari britànic ' Financial Times' en un article d'opinió titulat 'El separatisme amenaça el futur d'Espanya' i en què el periodista David Gardner explica que la independència torna a copar l'agenda política espanyola, en la pitjor crisi econòmica des de la recuperació de la democràcia. El periodista diu que Mariano Rajoy no només està aprofitant la recessió per aprimar l'Estat, també l'aprofita –diu– per recentralitzar-lo. "Per als nacionalistes espanyols de dretes, aquesta dissolució de la indissoluble unitat d'Espanya continua sent una maledicció", diu l'article.\nGardner pronostica que la manifestació de la Diada convocada per l'Assemblea Nacional Catalana serà "massiva i massivament separatista". I recorda que més de la meitat dels catalans ja votarien que 'sí' en una consulta per la independència, inclosos l'expresident Jordi Pujol i l'exentrenador del Barça, Pep Guardiola.\nSobre Euskadi, remarca l'ascens de Bildu que vaticinen els sondejos en les properes eleccions basques, després que ETA hagi anunciat que deixa les armes.\nGardner compara el sistema fiscal de Catalunya amb el del País Basc: "Catalunya transfereix a Madrid 10 vegades més diners per capita que els bascos", afirma. La Generalitat, de fet, creu que els diners que rebrà pel rescat –a través del fons de liquiditat autonòmic– són els diners que els catalans paguen en impostos i que no tornen. L'article també denuncia que el Rajoy exprimeix els governs autonòmics obligant-los a complir objectius pressupostaris "impossibles" mentre enforteix institucions com les diputacions, que s'han convertit en "vehicles per al clientelisme i els interessos de partit".


El maquillatge dels horaris no evita els retards a Rodalies | Catalunya | EL PAÍS Catalunya\nEl maquillatge dels horaris no evita els retards a Rodalies\nLa Plataforma Trens Dignes denuncia que els usuaris perden el dret al reemborsament dels bitllets\nTarragona 5 AGO 2016 - 13:28\tCEST\nEls horaris de tren a Tarragona. JOSEP LLUÍS SELLART\nL'entrada en vigor dels controvertits nous horaris de la línia R16 no ha servit per evitar els retards. Malgrat l'estratègia pactada per Adif i la Generalitat per allargar el temps dels trajectes entre Barcelona i les Terres de l'Ebre i maquillar així els crònics retards, els combois han seguit acumulant demores. La mateixa Renfe ha publicat que en pràcticament la totalitat dels viatges de la línia els trens circulen impuntuals.\nEl primer tren, que surt de Tortosa a les sis del matí, tenia fins ahir l'hora d'arribada prevista a Barcelona-Estació de França a les 8.23, però el nou horari recull que el trajecte finalitza a partir d'ara a les 8.52. Gairebé tres hores per completar un recorregut que no arriba als 200 quilòmetres de distància. Malgrat la prolongació horària, el tren ha arribat a l'Estació de França tres minuts tard. El segon tren del dia, que sortia a les 7.48 i que des d'avui avança l'horari a les 7.46, ja acumulava quatre minuts de demora al seu pas per l'estació de Tarragona.\nAdif i la Generalitat ultimen estendre el ‘maquillatge’ dels horaris a tot Rodalies\nLes calamitats s’acarnissen amb el tren a Tarragona\nEn sentit invers les coses tampoc han anat gaire millor. El Regional Exprés que sortia de Barcelona cap a Tortosa a les 9.13 ha arribat a la capital de les Terres de l'Ebre amb més de cinc minuts de retard sobre el nou horari ja degudament allargat. Segons la previsió antiga, el retard hauria estat de més de 20 minuts."Els retards segueixen i l'única cosa que canvia és que ara no ens retornaran l'import", denuncia Montse Castellà, de la Plataforma Trens Dignes. Castellà relata que Renfe té el deure de reemborsar el preu del bitllet a partir del quart d'hora de retard sobre el que marca l'horari. En aquest sentit, els nous horaris allargats minven la capacitat de l'usuari de reclamar una indemnització.\nDe les 19 connexions diàries que hi ha entre les Terres de l'Ebre i Barcelona, 16 han vist retocat l'horari. El conseller de Territori de la Generalitat, Josep Rull, assegurava en una entrevista a Catalunya Ràdio que l'allargament de la durada dels trajectes a la R16 per estandarditzar els retards havia de servir "per garantir que els trens surten a l'hora". En relació amb aquestes manifestacions, Adif i la Generalitat presenten la incorporació de les dilacions als horaris com una mesura necessària perquè l'usuari sàpiga a quina hora exacta passa el tren i en quin moment arribarà a la destinació. El Departament de Territori manté que, de mitjana, els temps dels trajectes incorporen vuit minuts addicional i assenyala que és una mesura "provisional" a l'espera que Adif acabi l'execució de tres trams d'obres que, a mitjà termini, revertiran en una retallada dels temps del viatge.


Nom: CEMENTIRI D'OLOT: GALERIA DE SANTA SABINA - CEMENTIRI MUNICIPAL D'OLOT\nAdreça: Sota el volcà Montsacopa\nNúm. Registre / Catàleg: 4737-I\nJosep BERGA i BOADA Escultor\nCelestí DEVESA Escultor\nUna de les galeries més boniques del cementeri d'Olot és la de Santa Sabina; a sobre d'ella podem trobar la majoria de plaques de bronze realitzades per escultors i pintors olotins de finals del segle passat i començaments d'aquest: Berga i Boada, Celestí Devesa...etc. Aquestes, a manera de portes, guarden els tres nínxols familiars, coronats per un entaulament de forma triangular, ornat amb motius vegetals estilitzats. A cada costat hi ha unes columnetes amb capitells corintis i altres elements decoratius.\nRealitzades per Celestí Devesa, en bronze:\n- 1091 Família Juvinyà-Noguera. Representació de tres ploraneres amb un gran treball detallista dels vestits.\n- 1901 Família d'Anton Torrent. Representació d'un àngel que puja una ànima en braços cap al cel.\n- 1902 Família Artigas. Representació d'un àngel amb vestits ornats de flors.\n- 1902 Família d'Albert Tenas. Àngel de la resurrecció amb la trompeta a la mà: gran treball detallista, amb fullatges i flors als vestits.\n- 1902 Representació de la Verge Maria amb l'Infant, voltats d'àngels i d'una ànima que puja cap al cel.\n- 1904 Representació de la Verge Maria amb un estol d'àngels i una ànima que puja dels llimbs.\n- 1907 Família de Josep Solà. Representació d'un àngel sobre una muntanya de núvols.\n- 1908 Família Rius Carlets. Representació de dos àngels acompanyats d'una dona resant.\n- Família Buch. Representació de dos ploraneres.\nRealitzada per Lluís Curós, en bronze:\n- Família de Tomàs Ferrarons. Escena d'un àngel portant una gran corona de flors a la mà. Situada a la part alta del cementiri, lluny de la galeria de Santa Sabina.\nRealitzada per Josep Berga i Boada, en bronze:\n- 1900 Família d'Agustí Coll. L'escena se centra en la figura d'un àngel, abillat amb una llarga túnica curosament treballada, que aixeca el braç dret portant la creu. El conjunt té un gran moviment i força expressiva: és el triomf sobre la mort gràcies a Crist.\nRealitzada per Lluís Carbonell, en bronze, seguint les línies modernistes:\n- 1965 Família Domènech. Figura estilitzada d'una noia portant una corona de llorer a les mans.\n- 1967 Família Ribes-Tenes Representació d'un àngel que puja una ànima cap al cel. Una de les galeries més boniques del cementeri d'Olot és la de Santa Sabina; a sobre d'ella podem trobar la majoria de plaques de bronze realitzades per escultors i pintors olotins de finals del segle passat i començaments d'aquest: Berga i Boada, Celestí Devesa...etc. Aquestes, a manera de portes, guarden els tres nínxols familiars, coronats per un entaulament de forma triangular, ornat amb motius vegetals estilitzats. A cada costat hi ha unes columnetes amb capitells corintis i altres elements decoratius.\n- 1091 Família ...\nOlot es veu sotmesa durant el primer terç del segle XIX a importants fets d'armes que condicionen fortament el desenvolupament normal de la ciutat. Malgrat aquests trasbalsos, la vila no para de créixer ; les obres d'urbanització d'aquesta primera meitat de segle són limitades i se centren fonamentalment en les fortificacions i la plantada d'arbres al Firal durant la dominació napoleònica; l'any 1821 s'habilitarà el nou cementiri situat sota la muntanya del Montsacopa.


Diari Del Greg 6 Atrapat En Familia » Què Llegeixes\nDiari del greg 6, atrapat en familia\nDiari del Greg 6, Atrapat en família.\nAutor: Jeff Kinney.\nTitul: Diari del Greg 6, Atrapat en família.\nIdioma original: Anglès.\nÉs un llibre de la col·lecció del Greg. És un llibre molt graciós, popular i és una comèdia. Autor\nGreg és un nen que té 11 anys, té dos germans, el germà gran, en Rodrick, que tortura en Greg, i el germà petit, en Manny, és el nen mimat de la mare.\nEn aquest llibre en Greg intenta portar-se bé perquè les festes de Nadal ja arriben i vol que el Pare Noel li porti tots els regals que ha demanat. Tot es complica, però quan a les parets de l’escola hi apareixen unes pintades i en Greg sembla ser el principal sospitós. Gràcies a una nevada inesperable s’anul·len les classes i en Greg s’escapa del castig.\nLa millor part del llibre és quan està atrapat amb la família. Jo penso que és un llibre molt graciós. Recomano que tothom el llegeixi perquè hi ha moltes series amb diferents llibres i totes les series tracten del mateix personatge.\nSi t’agraden els llibres graciosos et recomano llegir aquestes series, (hi ha 8 series). Perquè m’agraden molt i penso que ho pasat molt be.\nDiari del greg 6, atrapat en familia ha estat enviat per isav el dia Dv, 08/06/2018 - 10:44\n"Diari del greg 6, atrapat en familia" encara no té comentaris, sigues en primer en comentar!\nUsuari des de fa 9 mesos 5 dies\nJa som 24844 usuaris registrats\nHem publicat 19116 llibres\nHem publicat 231687 comentaris


El passat dissabte 21 de gener es va donar el tret de sortida del III Circuit Passa Boies del Club Nàutic Garraf, aquesta primera jornada també és puntuable per al Trofeu 4 Ports pel que es va organitzar conjuntament pel C Vilanova i el CN Garraf. Les regates es van dur a terme davant del Port de Sitges-Aiguadolç i va comptar amb més de 40 embarcacions participants.\nLes sinergies entre els clubs per fomentar les regates socials està aconseguint fer créixer les flotes participants i que aquests gaudeixin encara més, tot i que en aquesta ocasió la forta previsió de vent va fer que nombroses unitats es quedessin a terra.\nLa regata va començar amb 18 Knts de vent de Ponent on el Grup Competició va fer un recorregut de Barlovent/Sotavent i el Grup Esportiu un recorregut de Triangle. Totes les unitats van aguantar la progressiva pujada del vent i els diferents rolades cap a Mestral finalitzant la prova sense incidències remarcables.\nUna vegada totes les embarcacions van finalitzar la primera prova, la segona es va anul·lar degut a la pujada del vent fins a mes de 20 Knts, límit per poder donar la sortida segons el reglament de les regates socials.\nEls vencedors d’aquesta primera jornada van ser el ‘Victoria’ de Josep Gimenez del CN Garraf en la Categoria Competició, i el ‘Kiki’ de Jordi Baijet del Port de Sitges-Aiguadolçs en la Categoria Esportiu.\nLa propera jornada del III Circuit Passa Boies és el 3 de febrer en aigües del CN Garraf. Destacar que la segona jornada del Trofeu 4 PORTS serà el 16 de juny, dins la I Regata SMILE SITGE RACE de l’Escola de Vela Adaptada del Port de Sitges.


2020 – Periodic08640\nL’alcalde Miquel Riera ha explicat el projecte d’ordenances fiscals per al 2020 als diferents Consells de Participació (Benestar Social, Cultura, Barris i Esports) i que aquest mes d’octubre es sotmetrà a la votació del ple municipal. El criteri que s’ha aplicat ha estat l’actualització d’impostos de caràcter anual en funció de la seva evolució respecte l’Índex de Preus al Consum (IPC) per tal d’equilibrar despeses i ingressos ja que, segons Riera, “les ordenances s’han d’actualitzar amb l’IPC perquè l’Ajuntament no perdi capacitat de despesa, o el que és el mateix, capacitat d’oferir serveis a la ciutadania”.\nDel conjunt de 28 ordenances fiscals que té l’Ajuntament per a l’exercici 2020 es proposa l’actualització de l’Impost de Béns Immobles (IBI) amb un augment de l’1’41% per als béns urbans i l’1’47% per als rústics en el tipus de gravamen. També es planteja que el coeficient per l’ús d’aparcament, comercial i industrial passi del 0’87 a l’1 i que només s’aplicaria al 10% dels immobles amb major valor cadastral. Pel que fa a bonificacions, l’alcalde ha remarcat que es proposa bonificar amb el 95% de l’IBI les persones propietàries de pisos buits i que els posin a disposició de lloguer a l’Oficina Local d’Habitatge.\nUna altra de les ordenances que també s’actualitzaria seria la taxa per recollida, tractament i eliminació d’escombraries i altres residus sòlids urbans i que implicaria un augment del 5%. Miquel Riera ha destacat que aquesta taxa no s’actualitza des de 2015 i, tot i així, s’ha limitat a aquest percentatge tot i tenir en compte que l’increment acumulat de l’IPC des de 2016 fins ara és del 6’6%.


Un escriptor ens visita per Sant Jordi!\nGràcies a la inicitiva del ClijCAT (Consell català del llibre Infantil i Juvenil) per celebrar Sant Jordi a l’hospital hem rebut la visita a la planta de Pediatria de l’escriptor PAU JOAN HERNANDEZ. També havia de venir l’ OSCAR CLIMENT (il.lustrador) però finalment no hi va poder assistir.\nAlguns nens us expliquen com va anr el dia i també hi podreu veure un tastet de la seva visita en forma de muntatge de fotografies. Esperem que us agradi.\nAvui a l’escola del hospital ens ha visitat un escriptor, en Pau Joan Hernàndez.\nLi hem preparat durant la setmana unes preguntes.\nI avui les hem pogut grabar i ens ha contestat totes les preguntes. Ens ho hem passat molt bé. També ens ha dedicat uns llibres: El presoner del Casal del Diable, Els que caminen pel foc…\n(Adrià i Esteve)\nJo estava a la meva habitació, molt trist per que m’anaven a fer una prova. De sobte, va venir un escriptor, es diu Pau Joan Hernández, i em va regalar un llibre i després em vaig posar molt content.\nJahanzeb 12 anys\nAqui hi podreu escoltar l’entrevista completa.\nLa Unitat d’Atenció a l’Usuari ha fet entrega d’uns obsequis en nom de l’hospital al guanyador del 1r premi del concurs de Punts de Llibres que aquest any 2016 ha estat IGNACIO ASUMU NGUEMA!!! (10a)\nLi han donat una carta d’agraïment de part de l’hospital, uns punts de llibre de record, un lot amb llibres i un jocs.\nEl 2n i el 3r premi han estat la MIRIAM ESPEJO (5a) i per la NEREY GIMÉNEZ (10a) . Totes elles rebran també un lot de llibres. Gràcies a tots els participants. i MOLTES FELICITATS a tots tres! Si cliqueu aquest enllaç podreu veure tots els punts de llibre participants. Punts de llibre 2016\nIgnacio (10a) Miriam (5a) Nerey (10 a)\nCURS 2015-16, Sant Jordi curs 15-16, SANT JORDI 0


Sis claus perquè les Pimes augmentin les seves vendes gràcies al seu web – :: TOT Gràcia | El TOT de la Vila de Gràcia ::\nPosted in Actualitat / Portada\nAvui dia, les pàgines web són eines clau per a l’èxit comercial dels negocis; no obstant això, en molts casos continuen estant poc presents en les estratègies corporatives. Mentre que el 90% de les compres s’inicien en línia, el 60% de les petites empreses no disposa de pàgina web pròpia. En un moment en el qual les Pimes han patit especialment a causa de la pandèmia – un informe recent assenyala que, l’any 2020, el 52,6% va veure limitades les seves vendes –, apostar pels llocs web pot ser clau per a la seva recuperació i creixement.\nBasant-se en la seva experiència com a companyia líder en solucions tecnològiques de digitalització per a Pimes i Autònoms a Espanya, des de BeeDIGITAL proposen algunes tècniques a utilitzar per a convertir les visites a la web en vendes. Aquestes eines poden ser aplicades per negocis de tota mena, fins i tot per aquells que manquen d’infraestructura e-commerce, una realitat que només és present en el 6,9% de les webs de petites empreses.\n1. Presentar la informació de manera adequada. El contingut ha d’estar enfocat en els beneficis directes que l’usuari obtindrà si compra o contracta el producte o servei. Així mateix, s’ha de donar informació detallada dels mateixos i del procés de compra, proporcionar fotos de qualitat, incloure testimonis d’altres clients i mencionar accions simples i clares. Tot això permet aclarir dubtes, fomentar la confiança i facilitar la decisió de compra.\n2. Utilitzar un disseny atractiu. A més de modern i de qualitat, el disseny de la pàgina web ha de ser simple, per no distreure als usuaris de l’objectiu que es vol aconseguir, i responsive, és a dir, ha d’adaptar-se també als dispositius mòbils per a oferir sempre la millor experiència de navegació possible. També, és fonamental optimitzar la web per a reduir la seva velocitat de càrrega, ja que, a menor velocitat, major taxa de conversió.\n3. Ús de formularis de contacte. Sobretot, per a aquells negocis que ofereixin serveis que requereixin un assessorament de compra, aquestes eines resulten molt útils. De manera senzilla, permeten recollir les dades dels visitants i poder conformar una base de dades de clients potencials. Amb ella, l’empresa pot emprendre una estratègia de venda més personalitzada, a través d’accions telefòniques o d’email màrqueting.\n4. Aprofitar la web com a canal d’Atenció al Client. L’habilitació d’un xat optimitza la relació amb els clients, en posar a la seva disposició un canal directe i còmode en el qual puguin compartir els seus dubtes o suggeriments. Una opció més avançada és instal·lar un chatbot, capaç de generar respostes instantànies seguint uns paràmetres definits prèviament. També és recomanable connectar la web amb altres canals de missatgeria instantània, com WhatsApp o Telegram, i amb les xarxes socials, ja que són vies de comunicació amb les quals els clients estan normalment familiaritzats.\n5. Fer ús de Google My Business, una eina gratuïta que ajuda a les empreses a gestionar la seva presència en línia. Google utilitza la informació disponible en la plataforma My Business en un percentatge cada vegada major, per a donar resposta a les cerques dels usuaris. Per això, és primordial que la fitxa estigui tan completa com sigui possible: adreça, telèfon de contacte, horari, etc. Això possibilita, per exemple, que la ubicació del negoci es mostri en els mapes de Google.\n6. Incorporar Pop-ups amb avisos i actuacions directes. Sempre cuidant el seu disseny i que no resultin massa intrusives, aquestes eines poden servir per a oferir als visitants, ofertes o promocions personalitzades que els animin a completar una compra.\n«Veiem com cada vegada més petites empreses comprenen la importància d’estar en Internet i s’animen a crear la seva pròpia web. No obstant això, poques d’elles ho fan d’una manera estratègica, desaprofitant el potencial d’aquests sites per a impulsar el seu volum d’ingressos. Sempre adaptades a les particularitats de cada negoci, les tècniques descrites serveixen perquè les Pimes millorin la rendibilitat obtinguda a través del seu lloc web», explica Javier Castro, CEO de BeeDIGITAL.\nGessamí Boada torna a la Vila de Gràcia amb un concert al l’Heliogàbal aquest 14 d'octubre


El Govern farà un cens per saber el pes de cada patronal\nEl recompte s’aturarà si Foment i Pimec arriben a un acord\n3 min. Barcelona 11/02/2019 22:06\n651x366 El president de Pimec, Josep González, en una imatge d’arxiu. / CRISTINA CALDERER El president de Pimec, Josep González, en una imatge d’arxiu. / CRISTINA CALDERER\nLa Generalitat ha decidit desencallar les negociacions entre Foment i Pimec, que ja fa vuit anys que s’arrosseguen, per aclarir quina de les dues patronals té més representativitat i, per tant, a quina li corresponen més diners i càrrecs en institucions públiques.\nEl secretari general de Treball, Josep Ginesta, va mantenir ahir a la tarda una reunió amb els secretaris generals de les dues patronals, David Tornos per part de Foment i Antoni Cañete per Pimec, on els va comunicar que la Generalitat començarà el recompte del nombre d’afiliats que té cada patronal tal com estableix una sentència del Tribunal Superior de Justícia de Catalunya ratificada posteriorment pel Tribunal Suprem.\nSi mentre duri aquest recompte -que està previst que s’allargui un mes- les dues institucions arribessin a un acord, el procés s’aturaria. La Generalitat va declinar ahir fer declaracions després de la reunió mentre que Foment va anunciar que aquesta mesura no li agrada i va avançar a l’ARA que si tira endavant “emprendrà mesures”, tot i que no va especificar quines.\nFoment rebutja aquest sistema argumentant que no pot tenir el mateix pes una empresa de 20 treballadors que una que en tingui 200. En la mateixa reunió, Foment va convidar Pimec a seguir les negociacions per intentar tancar l’acord. Una invitació que la institució presidida per Josep González va acceptar.\nPimec va valorar “positivament” en un breu comunicat ahir a la tarda la decisió de la Generalitat i que el recompte s’aturi si les dues institucions acaben arribant a un acord. La patronal va deixar clar que la seva voluntat és arribar a una “entesa” amb Foment “sempre que es contempli un acord sota el principi d’unitat d’acció”.\nCal recordar que en les últimes reunions entre Foment i Pimec les posicions de les dues institucions han estat molt allunyades.\nL’última oferta feta pública per Foment a Pimec la setmana passada era que es quedés amb un 35% de la representativitat mentre que Foment i la seva patronal de petites i mitjanes empreses, Fepime, retinguessin fins a un 65%.\nEs tracta d’una oferta que Pimec no va entendre tenint en compte, segons la versió de la patronal presidida per González, que en les últimes reunions entre les dues parts s’havia arribat a parlar ja d’entre un 45% i un 49% de representativitat de Pimec.\nDavant d’aquesta oferta, va ser la mateixa Pimec la que va demanar la setmana passada al departament de Treball que comencés el recompte d’afiliats per sortir de dubtes. “Hem dit dues vegades al conseller que no hi ha acord entre Foment i Pimec; no sabem per què no s’està comptant”, va advertir González.\nLa mateixa patronal va ensenyar un document signat per la institució, Foment i la mateixa secretaria general de treball amb data del 27 de juliol que deia que si el setembre passat no hi havia un acord entre les dues parts, es reconeixeria una “paritat” entre les dues institucions.\nEl recompte que iniciarà el departament de Treball determinarà molt més que la representativitat que té Foment i Pimec. Aquest cens serà clau per decidir el pes que tindrà cadascuna de les patronals en les taules de negociacions i, també, per les subvencions públiques que rebrà. En aquest sentit l’entitat presidida per Josep Sánchez Llibre va rebre l’any passat un total de 1,6 milions d’euros, mentre que Pimec no vol revelar aquesta informació.


Joan Miquel Oliver: "Quan hi ha conflictes, el poder es destapa i et mostra la policia" - Butaques i somnis\nJoan Miquel Oliver: "Quan hi ha conflictes, el poder es destapa i et mostra la policia"\nElisa Díez 16:12 entrevistas, espacios, Joan Miquel Oliver\nÉs el migdia. Es beu un tallat. El segon del dia. Joan Miquel Oliver s'ha llevat d'hora per venir de Mallorca a Barcelona per a les entrevistes promocionals d' Un quilo d'invisible, el seu debut en l'autoria teatral. "He fet una comèdia clàssica, divertida. Si fos una simfonia, voldria que fos agraïda per al director", defensa. Però els personatges que s'ha inventat no beuen res tan innocu com un cafè, sinó xupitos de pintura que els fa invisibles. "Pintant el meu estudi, un amic em va dir: «T'imagines si pintem això d'invisible? Anem a Malloquímica i demanem: 'Un quilo d'invisible!'». Ho vaig trobar una idea increïble".\nAquest és el plantejament argumental d'una obra que ha escrit entre concert i concert d'Antònia Font -els últims, per Galícia i el País Basc-. Res a veure amb la novel·la clàssica d'H.G. Wells. "No. Això de beure un líquid i un antídot, que és el gintònic, ho vaig veure en un capítol de Tom i Jerry. El ratolí es beu l'antídot i es va tornant visible com si s'omplís una tassa". Més enllà de l'abecé del vodevil -portes que s'obren i es tanquen, embolics de faldilles i veïnes xafarderes-, els personatges tenen una fita: robar un tresor. El quartet protagonista, llavors, es divideix en dues faccions que lluiten per aconseguir el botí. El personatge d'Ell, al principi, no ho té clar: "Tenim el pis llogat, i plans de futur, i ens volem casar, i tenir fills, i...". Però la Vinyet li respon: "Un milió d'euros. Teniu un milió d'euros?" Touché. El botí és l'esca del pecat. "L'ambició ens canvia, ens fa trair els propis sentiments", diu Olivé.\nEl poder invisible i la corrupció\nL'obra té moments surrealistes, "el súmmum de la invisibilitat", diu Oliver, com una escena amb l'escenari buit, una fosa a negre que dura un minut i diàlegs de sords amb personatges que no es veuen. "El que els ulls no veuen, el cor no se'n dol -explica el músic com a resum-. Si jo t'enganyo i no ho saps, no pateixes".\nAssegura que no va buscar el paral·lelisme amb l'actualitat, però és fàcil extreure'n lectures sobre la invisibilitat del poder: "El poder actua així, sempre és ocult. La gent que ens mana, no la coneixem, i ens fan creure que són uns altres", diu. I això el porta a reflexionar sobre la corrupció: "Una tendència a tenir coses és intrínseca a la condició humana, però d'aquí a robar, a dedicar-te a la política fent creure que ets una persona altruista i després fer el contrari, hi ha una diferència. Justificar que els polítics robin per això és una fal·làcia filosòfica", critica. Per Oliver, l'estrès social i polític actual es pot il·lustrar amb la imatge d'"un tsunami rere l'altre": "És una situació que atipa. Quan hi ha aquests conflictes el poder es destapa i et mostra que té la policia. Al final, tot es pot resumir amb qui té la policia. Perquè si protestes no pagant a Hisenda, vindran dos policies que et trauran de casa teva, que ja no serà casa teva".\nOliver no ha rebut encara ofertes de cap companyia per interpretar Un quilo d'invisible, però està "segur que és perfectament adaptable, també a nivell de pressupost". A més de fer moltes acotacions espacials, també proposa que hi hagi un cos de ball i banda sonora -ha compost tres temes originals-. Roger Padilla, guitarrista de Manel, ha fet les il·lustracions del llibre. "La meva idea és que el públic o el lector quedin absorbits. Una obra ha de fer que l'espectador s'oblidi d'ell mateix".\nEtiquetas: entrevistas, espacios, Joan Miquel Oliver


La Creu del Sud: EL NIÑO\nEls corrents marins i les temperatures provoquen un fenomen cíclic a l’Oceà Pacific, conegut com el Niño. El nom de “El Niño” es deu als pescadors del Perú que van observar que els corrents d’aigües que circulen de sud a nord, s’escalfaven a l’època de Nadal i els bancs de peixos fugien cap al sud.\nFa uns anys se’n va parlar per algun desastre que les seves tempestes havia provocat. I es caracteritza per això, provocar inundacions en algun lloc i sequeres en un altre.\nAquest any el fenòmen del Niño està essent preocupant. El 2015 ha estat l’any més càlid del planeta des que tenim registres i el canvi climàtic ha agreujat els seus efectes. Les conseqüències no les veiem als telenotícies però són devastatadores. És una d’aquelles plagues que la majoria de la humanitat ignora que existeix. Una inundació té fotos, però la sequera no, excepte la foto de les conseqüències amb la terra esberlada i seca i animals morts de set.\nQuan algú que està al límit de la misèria i planta les darreres llavors que ha guardat perquè això li assegura la collita de l’any i no plou, ho perd tot. Sap que per a ell i per a la seva família no hi ha esperança per l’any vinent, perquè no hi haurà collita. La vulnerabilitat és això. La injustícia fa que amb un sol entrebanc, com el Niño, passis de la pobresa a la misèria irremissiblement.\nLes ONGD que estem sobre el terreny ho sabem i en situacions així no dubtem en proporcionar aliments a qui ho ha perdut tot. Alguns governs de la regió estan responent, encara que no arriben a tothom. Esperem que malgrat la sequera, entre uns i altres, no incrementi molt el número de persones que perden el futur i l’esperança. Esperem que no arribem a veure altre cop imatges de gent morint de gana i per una altre banda esperem també que plogui. Però mentre no ho fa, estem al seu costat perquè tinguin la oportunitat que haguessin tingut en condicions normals.\nÉs la feina silenciosa que podem fer amb el suport de molts de vosaltres que confieu en les ONG sense esperar una emergència. Son milions de persones en emergència silenciosa a Sudamèrica, Àfrica i Indonèsia. Milions.\nI mentrestant, Europa es segueix mirant el melic, no resolt el que té a casa i ignora les emergències silencioses que té lluny.\nMés informació de l'actuació d'Oxfam Intermón i del Niño aquí\nArticle publicat al num 262 de la revista "El Portal" de Centelles de juny del 2016\nEtiquetes de comentaris: acció humanitària, àfrica, Amèrica Llatina, El Niño, inundacions, oportunitats, Oxfam Intermón, persones, sequera


La dieta keto i la menopausa - Confetissimo - blog de dones\nLa dieta ceto i la menopausa\nTot i que una dona arriba tècnicament a la menopausa després de 12 mesos sense un període menstrual, els símptomes associats a la perimenopausa –el temps en què comencen els canvis hormonals– poden començar molt abans. A més, poden durar diversos anys després d’aquest punt i es poden desenvolupar nous símptomes durant els primers anys després de la menopausa.\nL’edat mitjana d’aparició de la perimenopausa és de 46 anys i sol durar uns 7 anys. No obstant això, la perimenopausa pot començar en qualsevol moment entre mitjans dels anys 30 i mitjans dels 50, i la transició pot durar entre 4 i 14 anys. L’endemà que han passat 12 mesos sense cicle menstrual es considera postmenopausa.\nDurant i després de la transició a la menopausa, poden aparèixer fins a 34 símptomes. Els més comuns són:\nAugment de pes, sobretot al voltant de la cintura.\nCuriosament, mentre que algunes dones troben que els seus símptomes són més pronunciats durant la perimenopausa, d’altres denuncien que els seus símptomes empitjoren després d’anar després de la postmenopausa.\nFluctuacions hormonals i resistència a la insulina durant la menopausa\nDurant els anys reproductius de la dona, l’hormona fol·lulostimulant (FSH) provoca l’ovulació (l’alliberament d’un òvul del fol·licle) aproximadament cada 28 dies i estimula la producció d’estrògens ovàrics. Després de l’ovulació, el fol·licle que alberga l’òvul produeix progesterona.\nTanmateix, quan una dona entra en perimenopausa, els seus ovaris contenen menys ous i comencen a produir menys estrògens i progesterona. En resposta, la glàndula pituïtària del cervell augmenta la producció de FSH per intentar augmentar la producció d’estrògens. Durant aquest període de temps, els nivells d’estrògens poden variar molt, però durant els darrers dos anys abans de la menopausa han disminuït constantment.\nTípicament, després de la pubertat, els estrògens dirigeixen el greix cap a les cuixes. És per això que moltes, tot i que no totes, solen augmentar el pes en aquesta zona durant els anys reproductors.\nTanmateix, a mesura que els nivells d’estrògens disminueixen durant la menopausa, l’emmagatzematge de greixos es transfereix al ventre. A diferència del greix subcutani emmagatzemat a les cuixes, l’excés de greix visceral afecta molt més que el seu aspecte i la mida de la roba. També està fortament associat a la resistència a la insulina, malalties del cor i altres problemes de salut.\nAugment de pes durant la menopausa\nA més d’alterar la distribució del greix, la majoria de les dones troben que el seu pes augmenta en diversos quilos durant i després de la perimenopausa. Això sembla degut a una combinació de diversos factors.\nPrimer, els nivells d’estrògens més baixos afavoreixen la resistència a la insulina i els nivells més elevats d’insulina a la sang o la hiperinsulinèmia, que contribueixen a l’augment de pes.\nEn segon lloc, la investigació demostra que els nivells de la "hormona famolosa" de la grelina augmenten en els primers estadis de la perimenopausa.\nÉs més, els nivells baixos d’estrògens durant i després de la menopausa poden deteriorar la producció de leptina i neuropèptid Y, hormones que ajuden a regular la gana i l’equilibri de pes. Com a resultat, l'augment de la gana i la falta de sacietat pot provocar un excés de pes i augment de pes.\nTot i això, algunes dones guanyen pes encara que no mengen més del que és habitual durant la menopausa a causa dels canvis hormonals.\nFinalment, la pèrdua de massa muscular que es produeix durant la menopausa i el procés d’envelliment pot retardar el metabolisme, cosa que també comporta un augment de pes.\nLa dieta baixa en carbohidrats i ceto per alleujar els símptomes de la menopausa\nHi ha una investigació cada cop més gran que demostra que les dietes baixes en carbohidrats i les dietes cetogèniques són molt efectives per a la pèrdua de pes.\nEl principal benefici de la cetosi és la supressió de la gana, que es deu en part a la disminució dels nivells de grelina.\nDe fet, una revisió sistemàtica de 12 estudis realitzats el 2014 va trobar que una dieta cetogènica reduïa la fam i la gana. D'altra banda, els autors van definir una dieta cetogènica com aquella que va produir nivells de dejuni de β-hidroxibutirato superior o igual a 0,3 mM. Aquest és realment un nivell de cetosi molt suau que pot assolir la majoria de la gent limitant els seus hidrats de carboni a 50 grams o menys al dia.\nFebre i febre\nMalauradament, actualment no hi ha cap recerca formal que examine els efectes de les dietes ceto o baixes en carbohidrats sobre la febre o la febre.\nTanmateix, moltes dones que trien la dieta ceto experimenten cops de calor menys greus. En alguns casos, la millora sembla ser ràpida i significativa.\nHi ha una raó bioquímica d’aquest efecte, segons el neurocirurgià jubilat, el doctor Larry McCleery.\nAl seu llibre The Brain Trust Program, el doctor McCleary explica que disminuir els estrògens durant la transició de la menopausa redueix els efectes dels transportadors de glucosa responsables de l’aportació de glucosa al cervell. Argumenta que aquest procés és similar al que succeeix en nens amb epilèpsia i altres convulsions convulsives, tot i que les dones en menopausa experimenten aquesta mesura en una mesura molt menor.\nEl doctor McCleary diu que les dones que pateixen cops de calor poden reduir la freqüència i la gravetat seguint una dieta baixa en carbohidrats que proporciona al cervell combustibles cetones. El seu enfocament dietètic inclou nutrients com carn, peix, aviram, ous, formatge, fruits secs, llavors, verdures sense midó, oli d’oliva i una petita quantitat de baies. A més, recomana greixos com l’oli de coco o Petroli MCTper augmentar naturalment els nivells de cetona.\nAltres símptomes de la menopausa\nFins a la data, no hi ha investigacions que demostrin que la restricció de carbohidrats té un efecte positiu en els canvis d'humor, la boira cerebral, la irritabilitat i altres canvis mentals o emocionals associats a la menopausa.\nTot i això, algunes dones en postmenopausa van informar que un cop van passar a la dieta ceto, el seu estat d’ànim, memòria i capacitat de concentració van millorar.\nA més, algunes investigacions suggereixen que els aliments ceto poden millorar la memòria en adults majors amb dèficits cognitius lleus.\nQuants hidrats de carboni ha de menjar una dona postmenopausa?\nDe nou, atesa la manca d’investigació en aquest àmbit, és difícil fer recomanacions específiques sobre la quantitat de carbohidrats que han de menjar durant la menopausa. No obstant això, en general, limitar la ingesta a menys de 50 grams de hidrats de carboni nets al dia ajudarà a suprimir la gana, a baixar els nivells d’insulina i a augmentar la sensibilitat a la insulina, cosa que pot facilitar la pèrdua de pes.\nSi el vostre objectiu és millorar l'estat d'ànim, la memòria i la concentració, potser haureu de mantenir-vos aproximadament entre 20 i 30 grams de carbohidrats nets al dia.\nEstil de vida per a la menopausa\nMantenir-se actiu és crític durant i després de la menopausa. Els estudis realitzats en dones en postmenopausa han demostrat que l'exercici regular pot ajudar a alleujar l'estrès, augmentar el metabolisme i la crema de greixos i prevenir la pèrdua muscular. A més, l’activitat física pot reduir potencialment problemes de febre i febre.\nUs recomanem que llegiu: El millor moment per provar orina i sang cetones\nUn estudi va trobar que les dones que van participar en un programa d'exercicis de sis mesos durant la menopausa tenien taxes més baixes de picades que les dones que no feien exercici.\nSi bé totes les formes d’exercici són útils, el més eficaç és l’entrenament de força, que s’utilitza per tractar els símptomes de la menopausa, retardar el procés d’envelliment i millorar la composició corporal.\nEn un estudi, 32 dones postmenopàusiques van realitzar exercicis d’alta intensitat tres vegades per setmana durant 16 setmanes, cosa que va provocar un augment de la força muscular, pèrdua abdominal i disminució de la inflamació.\nSi no us permeten aixecar peses, podeu fer servir altres tipus d’exercicis, com ara caminar. La clau de l’èxit és fer exercici regular una part de la vostra vida.\nEl ioga és molt conegut per alleujar l’estrès. Diversos estudis han trobat que el ioga, el tai-txi i tractaments similars del cos mental poden millorar alguns símptomes de la menopausa, com ara problemes de son.\nÉs més, el ioga durant la menopausa sembla augmentar el benestar i la satisfacció general.\nEn un estudi controlat, 260 dones en postmenopausa que utilitzaven ioga milloraven significativament la seva qualitat de vida física, psicològica i social.\nL’acupuntura és una forma de medicina tradicional xinesa que sembla eficaç en el tractament dels atacs de febre i la millora del son.\nEn un estudi, 209 dones d’entre 45 i 60 anys que presentaven múltiples xocs diàries van poder reduir la seva freqüència en més d’un 6% durant 36 mesos de tractament d’acupuntura, mentre que les dones del grup de control que no presentaven acupuntura van mostrar. es va registrar un augment del 6% de la freqüència de xocaments.\nA més, una anàlisi detallada de 316 estudis realitzats en 316 va demostrar que l'acupuntura pot millorar significativament la qualitat del son en dones perimenopauses i en postmenopausa.


Corpus Literari Ciutat de Barcelona - Documentació - Joan Margarit ret un homenatge poètic a l'univers arquitectònic\nJoan Margarit ret un homenatge poètic a l'univers arquitectònic\nArticle publicat al diari Avui el 19/02/05 per Jordi Capdevila\nMargarit, que també exerceix d'arquitecte, creu que amb un càlcul matemàtic ben fet es pot fer aguantar una estructura qualsevol amb el mínim de ferro i formigó possible. Amb la poesia "has d'aconseguir dir el màxim de coses amb la menor quantitat de recursos expressius". Solament així es pot ajudar un bon nombre de persones. Perquè "la persona que no llegeix poesia es perd l'eina més potent de consolació que té, una eina necessària per consolar les desgràcies de la vida", ja que "posa ordre interior". Margarit afirma sense dubtar que "quan acabes de llegir un bon poema ja no ets el mateix que quan has començat a llegir-lo. Ha augmentat o disminuït el desordre interior". I reforça i insisteix en l'argument: "Llegir poesia és molt més potent que seguir qualsevol teràpia". Una teràpia és com un entreteniment, ajuda a passar el temps, mentre que, després de llegir un poema, "sempre en surts diferent", perquè transforma "l'interior de les persones" com cap altra eina pot aconseguir. Per Margarit, un bon poema "ha de ser exacte i ha de dir coses que alguna persona necessita que li diguin sense ni ell tan sols saber-ho".\nEn el poema Càlcul d'estructures, l'escriptor també ve a dir que s'han de fer bons càlculs per estructurar bé els sentiments. "Els sentiments s'han de despullar d'ornaments, perquè els adorns no resisteixen. S'ha d'aprendre a despullar els sentiments i deixar-los només en l'essencial". Joan Margarit explica que l'eix temàtic del llibre "és volgudament la mort". Perquè aquest poemari és "continuació" del llibre Joana, dedicat a la seva filla morta ben jove. El poeta reconeix que aquell llibre va ser escrit "en calent", quan la mort d'un ésser que estimes et fa molt de mal. Després diu que es passa a una altra etapa, que pot ser la de l'horror, "perquè la mort ja no et fa mal": és l'etapa de l'oblit. "Jo prefereixo l'etapa del dolor que la de l'oblit", afirma rotundament. Càlcul d'estructures es clou amb el poema Els morts, una mena de faula sobre la mort adaptada del joc infantil Un, dos, tres: pica paret. És un dels versos que Margarit recita en els festivals de poesia i que emociona sempre. "Un, dos, tres és un joc universal i tothom entén el poema. L'he recitat al Palau de la Música de Barcelona, a Castella, a Mèxic i fa pocs dies a Israel, i ha estat sempre molt ben acollit". Perquè Joan Margarit és un dels poetes a qui li agrada dir la seva poesia en públic, "i com més públic millor". "Jo no diré mai que escric per a mi i que m'és igual si em llegeixen o no. Jo escric per ser llegit i si la poesia té mala premsa és per culpa dels poetes dolents, que com que no venen, han estès la convicció que la poesia no interessa ningú".\nTambé l'entrada a la maduresa, a la senectud, és un altre referent del poemari. "Entrar a la senectud no vol dir que et trobis malament, només vol dir que el teu passat és molt gran i el teu futur petit". Per això, "mai com a la maduresa es mira tant al present, la senectud és la gran joia del present". Però sí que hi ha certa nostàlgia, un mirar un passat que ja no tornarà: "Crec que és una època en què es guanyen unes coses i se'n perden unes altres. Hi ha joia del que es guanya i lament del que es perd, però el resultat final és el de fer les paus".


La naturalització dels patis de l’institut escola guanya els pressupostos participatius de Jesús - Canal 21\nLa naturalització dels patis de l’institut escola Daniel Mangrané de Jesús, amb un cost de 7.000 euros, ha estat la proposta guanyadora dels pressupostos participatius de l’EMD de Jesús amb el 18% dels vots. L’arranjament de voreres i l’eliminació de barreres arquitectòniques han estat les dues altres propostes més votades. En aquesta edició s’hi destinaven un total 40.000 euros i s’han registrat 389 vots. Un nombre que la regidora de Participació Ciutadana de Jesús, Eva Marro, ha valorat molt positivament.\nEs van presentar un total de 58 propostes de les quals 10 es van sotmetre a votació popular després d’un procés validació i la selecció per part del consell de participació ciutadana. Tot el procés ha combinat els formats presencial i virtual. El president de l’EMD de Jesús, Víctor Ferrando, ha afirmat que s’ha trobat la fórmula perfecta per incentivar la participació dels veïns.\nDes de l’EMD de Jesús també han volgut remarcar que totes les propostes presentades són importants ja que ajuden a l’administració local a tenir una fotografia real d’allò que preocupa als veïns i valorar-ne la seva resolució.\nTags: Baix EbreDestaquemEva MarroJesúsPolíticaPressupostos participatiusSocietatTortosaVíctor Ferrando\nMiquel Castelló, al #PrimeraColumna del 20 d'octubre del 2021


Tarifes SEO - Héctor Digital\nTarifa de posicionament en cercadors\nTothom té el mateix dubte sobre les tarifes SEO. Quan volem trobar la nostra web en les primeres posicions dels cercadors sempre surt la mateixa pregunta. Quant costa aparèixer en les primeres posicions de google?\nÉs normal que la gent tingui un embolic important. Quan fas una petita cerca a Google per intentar trobar algú que et faci aquest tipus de treball pots trobar milers d’opcions i centenars de tarifes posicionament seo per triar.\nNomés cal trobar algú que ens ofereixi confiança com a consultor SEO per lliurar-li les claus del nostre web. La meva principal recomanació és fugir tan ràpid com puguem de la gent que posa a la seva web “Primeres posicions a google garantides” o “posicionament en 3 mesos“. En algun racó de la meva web ja parlo de certs criteris que cal tenir en compte per trobar algú en qui confiar. En la mesura del possible espero que l’elegit sigui jo, en cas de ser així no dubtis en contactar amb mi.\nGarantir resultats és impossible sense conèixer cada cas.\nDesconfia de falses promeses\nPressupost posicionament seo ¿és just el que em pressuposten?\nSegur que si estàs llegint això és molt probable que ja tinguis un web en marxa a la qual no has aconseguit treure-li un rendiment, així que estaràs llegint molts articles sobre com posicionar un web i opcions. El que has de saber és que les tarifes SEO prefixades són sempre un error. El SEO no és una ciència exacta així que tot depèn de l’estratègia a seguir i de la dificultat del projecte. No només és una qüestió del preu per hora de cada professional, sinó de com volem atacar el projecte. Tots entenem que la reforma d’un habitatge no es pot pressupostar a cegues, depenem de materials, lliurament, etc … Amb els preus SEO passa una cosa semblant, depenem de la dificultat de la paraula clau a posicionar, de l’estat actual del web , etc. Per això cal fer un estudi sobre el projecte.\nPer posicionar una web hem d’analitzar el sector i l’estat actual del web a posicionar. Per poder oferir unes tarifes per sortir a google aquest estudi és el primer que cal fer. D’està manera coneixem el mercat al qual ens enfrontem i sobretot a la nostra competència amb cada paraula clau a posicionar la web de l’empresa a google.\nLes taules que poso a continuació són només tarifes SEO orientatives per fer-nos una idea del que podem esperar. Els preus del posicionament SEO en cercadors abasten des d’opcions molt econòmiques per a un manteniment o revisió mensual fins a xifres astronòmiques en casos de pressupostos de posicionament SEO per sectors molt competits i paraules d’alta dificultat.\nPreus SEO orientatius\nContinguts (textos i imatges)\nEntre 5 i 10 baixa competència\nCorrecció i optimització\nEntre 10 i 20 baixa competència\nEntre 10 i 20 alta competència


Basílica de la Mercà\nÀngels de llum\nTota persona es converteix en un àngel de llum quan, sense fer soroll ni buscar protagonisme, aconsegueix que la Basílica estigui permanentment il·luminada, perquè la llum surt del seu cor generós.\nLes flors d'un cor generós\nDia de la Mare - El Dia de la Mare els fills i filles sovint li regalen flors. No tagradaria pensar que a la Basílica cada dia és el dia de la Mare de Déu?. Amb 35 euros faràs que al costat de la Mare de Déu llueixi un centre petit de flors naturals, i amb 42, un centre gran. I els centres duran una setmana. Aquella setmana hauràs aconseguit que la Basílica celebri el dia de la Mare.\nA lEsglésia som família. I en una família ningú resta indiferent a laltra. Si un germà cau, caiem tots. Per això, Càritas és el més important de la Basílica. No tagradaria contribuir a fer que no caiguin els nostres germans més pobres?\nJo m'hi apunto!: El subscriptor\nCom laigua forada la roca, gota a gota, el subscriptor fa possible grans projectes amb petites aportacions constants que son com gotes daigua que sobren pas per les escletxes de la vida.\nBenvinguts/des! Com funciona\nLaunched: 01 / 06 / 2022\nFunding ends: 30 / 06 / 2022\n1062 € / mes\nBasilica - Donatiu lliure Basilica - Donativo libre Basilica - free donation\nSi desitja que dediquem la Santa Missa a alguna intenció particular, sigui per un familiar difunt o per una intenció personal, pot fer-ho de la manera següent: Per telèfon, trucant per telèfon a la Basílica durant les hores d'obertura. Encargant personalment la intenció de la Missa a la sagristía de la Basílica Omplint el formulari (https://www.basilicadelamerce.cat/ca/Intencions-de-Missa.html) presentat a continuació. Podrà abonar lel cost ( 10 € per intenció) a través de la targeta de crèdit).\n01 / 07 / 2030\nParròquia Mare de Deu de la Mercè\nAll rights reserved. CIF R0800650D\nAtenció telefònica Laborables de 10.00 h a 13.00 h Tel 93 3152756\nevents, news, bulletin, projects\nWhat is Help Basilica\nNew to Basilica?\nA Basilica account is required to continue.


IB3 | XX CONCURS DE CANS PASTORS: El Dia de Nadal a IB3 Televisió\nXX CONCURS DE CANS PASTORS\nEl Dia de Nadal a IB3 Televisió\nDivendres a les 16.00\nLa vintena edició del concurs de cans a Felanitx viurà una jornada molt emotiva. En Xusco, el ca d’en Miquel Adrover que ha aconseguit grans triomfs als diferents concursos on ha participat, va morir fa unes setmanes i enguany serà homenatjat. Serà la tercera ocasió en la qual la televisió autonòmica explicarà, de forma íntegra, el concurs de cans pastors de Son Mesquida a Felanitx que varia el nom pel record a en Xusco. La cita demostra les habilitats dels cans per guiar les guardes d’ovelles després de rebre les ordres dels pastors.\nUn total de 8 pastors amb 13 cans participaran al “Gran Premi Xusco Son Mesquida”. El felanitxer Miquel Adrover, ideòleg de la prova, desplegarà les seves qualitats amb 3 cans: Qanfut, Xeco i Tos. Un altres dels favorits al triomf final serà el calvianer Miquel Sastre amb dos cans també Border Collie: la Mit i en Tronc. El concurs consta de 2 proves per demostrar la simbiosi que formen el ca i el pastor per guiar el ramat de 15 ovelles al camp de Son Mesquida. Les 7 millors puntuacions aconseguides a la primera prova que està dividida en dues parts passaran a la ronda final. Un cop feta la segona prova de 5 minuts de durada per fer entrar i sortir les ovelles a un portell, se’n determinarà el guanyador en sumar les dues puntuacions.\nLa retransmissió estarà conduïda per Rafel Gómez. Estarà acompanyat per la coordinadora del concurs Francisca Juan amb qui acostaran a l’audiència tota la informació del Gran Premi Xusco Son Mesquida. A peu de camp, Maria Antònia Serra realitzarà les entrevistes als pastors. El concurs d’enguany amb les mesures anti-Covid no tendrà públic i es podrà mirar per IB3 Televisió, a les 16 hores, a la sobretaula del Dia de Nadal entre neules i torrons.


Memories will keep us together (2017-2019) – Institut Thos i Codina\nKA2 219 ERASMUS + “ MEMORIES WILL KEEP US TOGETHER” ( 2017-2019)\nA tota Europa estem assistint a una lluita per la identitat. Això es refereix a tot el nostre continent, a determinats països i, a vegades, a nacions que els componen. La lluita per la identitat, no obstant això, no té cap raó si no es produeix una transmissió bàsica de l’experiència entre generacions.\nL’experiència que hem adquirit treballant en la fotografia com a eina ens ajudarà ara a utilitzar la fotografia com un vehicle que connecta les generacions a escala local i en els països de major abast, amb una escala nacional i intercultural més gran. Els països que assumiran aviat la responsabilitat de gestionar el món sencer tindran més coneixement del que es tracta i, en primer lloc, empraran millor que el que «ha de ser». Els nostres adolescents, per descomptat, han de llegir els llibres de la vida escrits pels seus avantpassats per esbrinar quines són les coses més importants. S’adonaran de com era Europa quan no treballem junts. També aprendran com les famílies de tota Europa solien superar les dificultats confiant en les altres.\nSi aconsegueixen treure les conclusions que podem comparar països amb membres de la família, potser el futur d’Europa ja no es pintarà amb colors foscos. Potser els records simplement ens mantindran units. Podem veure diversos objectius clars per davant i confiem que aquest projecte ens permeti arribar a ells. En primer lloc, comparar el flux d’informació entre generacions convencerà a tots els participants que és un valor universal que no té en compte les fronteres dels Estats o les nacions. L’erradicació de les diferències nacionals ens ajudarà, al seu torn, a trencar els estereotips de nacions i grups d’edat que encara són comuns als nostres països. Una empresa conjunta de membres de la mateixa família tindrà el seu efecte local sobre les famílies i, per descomptat, enfortirà els seus vincles allí. No sols millorarà la manera en què ens entenem, sinó que, en descobrir quin valor poden tenir els més majors per als més joves i l’altra via, la nostra autoestima també podria rebre un impuls. Treballar conjuntament amb els joves i els majors sens dubte tindrà un altre impacte: els joves es veuran més compromesos i els grans ja no se sentiran fora de lloc.\nNo fa falta dir que les nostres comunitats locals es beneficiaran d’això, independentment de la magnitud; l’exclusió social és, de tota manera, un problema global. A més, esperem que s’estableixin noves relacions tant a escala local com internacional. Finalment, estem segurs que la recopilació de records de les generacions de gent gran portarà als participants a la conclusió que la vida solia ser molt més dura i més exigent en els temps anteriors a la UE, especialment als països de l’Europa oriental i mitjana. Ara té una importància crucial en temps de moviments tan forts contra la UE en tot el nostre continent.\nResumint, podem esperar que s’aconsegueixin els següents objectius:\nMostrar als seus participants beneficis comuns,\nPromoure una societat cívica europea i prevenir l’exclusió social.\nAïllament previ a causa de l’edat de 5 anys, com a mínim dues generacions no vinculades per la família.\nPortin a l’enteniment mutu entre els vells i els joves. Augmentant l’autoestima d’ambdós grups.\nAjudant a resoldre problemes locals.\nDesenvolupant relacions interpersonals.\nReforçant les nostres comunitats locals.\nCreant nous bons internacionals i reforçant els ja existents.\nPromoció d’una societat cívica europea.\nMotivació als estudiants per utilitzar les seves llengües estrangeres donant-los autèntiques tasques per completar les habilitats L2 (i/o L3).\nMotivar a tots els grups d’edat en l’ús de les habilitats TIC per millorar la seva competència digital.\nCreiem que val la pena fer aquest projecte a escala internacional per les següents raons:\nDonarem als nostres estudiants l’oportunitat d’utilitzar la seva llengua estrangera perquè vegin que obre la porta no sols per a fer proves i exàmens.\nIntercanviarem la nostra experiència per a combatre l’exclusió social, ja que aquest problema és, per desgràcia, universal,\nDemostrem el similars que són les nostres societats en termes de bretxa generacional i, per tant, com podem treballar junts per a reduir-la. Demostrarem que l’impacte positiu de la Unió Europea és inqüestionable, ja que diversos països han gaudit dels avantatges de ser membres.\nEn participar en un projecte europeu, un dels principals objectius inclosos en el Pla Estratègic de l’Escola per al període 2016-2020, tindrem l’oportunitat de donar un gran impuls a la motivació dels estudiants i a la cohesió social necessària per a aquest fi.\nAquests són els elements rellevants en els quals ens hem centrat:\nmillorar els seus resultats acadèmics mitjançant la millora de les seves habilitats d’observació,\nmillorar el sentit de ser un europeu,\nmillorar l’índex de cohesió social a l’escola,\npermetre l’ús de l’anglès, els seus procediments d’aprenentatge i la seva enorme importància com a eina en el context educatiu centrat en el seu futur.\npromoure l’observació, permetre el debat i la participació a través del compromís en activitats multigeneracionals, demanant altres habilitats de comunicació que les utilitzades diàriament entre adolescents,\nResultats esperats a la finalització del projecte\nEls estudiants són plenament conscients del que és Europa, del que significa ser europeu, quins valors compartim i l’enriquiment de la diversitat cultural. “És qüestió de sumar no dividir” (una activitat)\nGràcies a les mobiliitats i activitats, hauran desenvolupat “soft skills”.\nEstan molt motivats per a fer les coses i aprendre perquè han experimentat un augment de la seva autoestima perquè han vist a persones que viuen les mateixes situacions o perquè han demostrat que podrien aconseguir uns certs objectius que pensaven que mai podrien aconseguir. Per tant, els següents resultats són conseqüències d’aquesta motivació.\nUn augment important en les competències clau dels estudiants, especialment en anglès, TI i ciències socials.\nUna major sensibilitat i empatia cap a altres generacions\nErradicació de la por a Europa en desfer-se de falsos estereotips\nPer als estudiants amb problemes socials (integració) i diferències culturals, constituirem activitats especialment dissenyades per a ells, de fet, tot el projecte està dedicat a ells i els nostres socis estan disposats a ajudar-los a treballar amb ells. A petita escala, què es pot fer en major escala amb la resta d’estudiants de les nostres escoles. Això formarà part del procés d’impacte i difusió, que serà tan important i interessant com el propi projecte en aquest cas. Els departaments de Psicologia de les escoles associades i, especialment, el Departament d’Orientació de la nostra escola, planificaran activitats similars a les previstes, però les ajustaran a les seves situacions perquè la majoria pertanyen a la nostra escola.


Concurs Fotogràfic 2021 » Farmàcia del mar » Arenys de Mar\n3er CONCURS FOTOGRÀFIC\nUs animem a participar en el 3er concurs fotogràfic de la Farmàcia del Mar. L'objectiu del concurs és aconseguir una magnífica col·lecció de fotografies. Les fotografies guanyadores formaran part del calendari "Salut i Benestar" 2022 de la Farmàcia del Mar.\nAquest calendari l'obsequiarem durant les properes Festes Nadalenques.\nTu ets protagonista!\nA partir del 15 fins el 28 de Novembre serà el periode de votació per tal de seleccionar les 12 imatges que correspondran als 12 mesos de l’any. Cada persona podrà votar un màxim de 3 imatges.\nPodrà participar qualsevol persona amb un màxim de 3 fotos enviades per persona.\nLa fotografia ha d'il.lustrar i/o inspirar el concepte: "Salut i Benestar"\nNomés s’acceptaran fotografies amb resolució suficient per ser reproduïdes a tamany DIN A4 en format horitzontal.\nSi una imatge no té bona resolució no podrà participar en el concurs.\nNo s’accepten muntatges ni retocs.\nL’ arxiu enviat ha de ser l’original en format jpg.\nImportant: Fotografia en format Horizontal\nLes fotografies s’hauran d’enviar mitjançant la nostra web: www.farmaciadelmar.com/2021 o bé, pel correu electrònic concurs@farmaciadelmar.com, indicant:\nCognoms o alies\nPer poder gaudir-les tothom, les fotografies es penjaran a la pàgina web www.farmaciadelmar.com. El procediment per fer-ho és senzill, en cas de dubtes, podeu enviar-nos un correu electrònic a salut@farmaciadelmar.com.\nEl plaç màxim per enviar fotografies, finalitzarà el dia 14 de Novembre del 2021 a les 24:00 hores 🕛. Els guanyadors del concurs s’anunciaran el dia 29 de Novembre del 2021 mitjançant nota de manera individual a cada un dels premiats via mail/whatsapp/telèfon, segons ens ho hagi demanat.\nLes votacions es realitzaran mitjançant de la pàgina web: www.farmaciadelmar.com/2021/vote o presencialment a la Farmàcia on es penjaran les fotografies. El plaç de votació serà del 15 de Novembre al 28 de Novembre del 2021.\nLes 12 fotografies (rebudes dins el termini i la qualitat sol·licitada) que siguin més votades i d'autor diferents, seran les 12 imatges que il·lustraran els 12 mesos de l’any 2022 del calendari de la Farmàcia del Mar 2022. Els 12 autors seran obsequiats amb un regal.\nEls participants accepten cedir a favor de la Farmàcia del Mar, els drets de reproducció, distribució i comunicació pública de les fotografies guanyadores. La publicació de les fotografies guanyadores es farà sempre, citant el seu autor/àlies i el títol de la fotografia.\nLes persones que enviïn imatges estan informades que al participar en el concurs Fotogràfic, promogut per la titular de l’oficina de Farmàcia, en cas de resultar escollides, estan d’acord que les seves dades de contacte siguin utilitzades per comunicar que han sigut scollides, i que la seva fotografia i nom poden aparèixer clarament identificables en les xarxes socials de la titular de l’oficina de Farmàcia. Sense aquest consentiment no es possible participar en el concurs fotogràfic. Els participants estan informats que per exercir els seus drets d’accés, rectificació, supressió, portabilitat i la limitació o oposició al seu tractament, han de dirigir un escrit a Sílvia Ametlla Pallí, titular de l’oficina de Farmàcia del Mar, a l’adreça a baix detallada o per correu electrònic a salut@farmaciadelmar.com Els participants estan informats que poden presentar una reclamació davant l’AgènciaEspanyola de Protecció de Dades per l’ús indegut de les dades per part del responsable de tractament.\nLa participació en el concurs implica el coneixement i l’acceptació de tots els apartats anteriors de les bases del mateix.


L’Ebre es fa vertical | xyz primera convocatòria\nL’Ebre es fa vertical\n1 d'Octubre de 2012 · by llunapruna700\t· Bookmark the permalink.\t·\nDesprés de dues setmanes de nervis i de feina a contra-rellotge, ahir es va inaugurar The Waterfall, el projecte guanyador del primer concurs d’art públic de les Terres de l’Ebre XYZ. Obra dels arquitectes Ana Morcillo i Jonathan Rule, la cascada del pont penjant d’Amposta va començar a fluir passades les sis de la tarda davant la mirada curiosa i expectant de desenes de persones, congregades a l’esplanada del castell d’Amposta, i ho continuarà fent durant tot aquest mes d’octubre.\nPels comentaris és obvi que alguns que van assistir a la inauguració d’ahir consideren que l’obra no ha sigut prou espectacular. Però el cert, tal com han explicat més d’una vegada els seus creadors, és que ha estat un projecte low cost i han hagut de reduir les dimensions de la cascada per ajustar-se al pressupost del premi: 5.000 euros. La cascada ha acabat mesurant trenta metres de longitud,però tot i això, Ana Morcillo i Jonathan Rule, es mostren satisfets del resultat final perquè han aconseguit fer visible el salt d’aigua i perquè han millorat el projecte inicial incorporant focus que l’il·luminen a les nits. Per comprovar-ho, només cal veure la foto que surt publicada aquest dilluns 1 d’octubre al diari El País. http://ccaa.elpais.com/ccaa/2012/09/30/catalunya/1349035750_978125.html\nSón 2.000 litres d’aigua per minut que cauen des d’una alçada de dotze metres. És un trosset d’Ebre que s’ha fet vertical i que vol ser un homenatge al riu i a la seua gent, segons han manifestat els artistes més d’una vegada. I també és una mostra d’art contemporani que surt al carrer per apropar-se a la gent i una altra manera de posar en valor elements del patrimoni cultural de les Terres de l’Ebre. Enguany li ha tocat al pont penjant d’Amposta. L’any que ve ja es veurà en quin altre espai públic del territori es decideix intervenir.\nDe moment, la cascada del pont penjant d’Amposta fluirà durant tot aquest mes d’octubre i com les bombes submergibles no poden funcionar tot el dia s’ha establert un horari. És el següent: de 10.30 a 13.30 i de 18.30 a 23.00. Els caps de setmana s’allargarà l’horari una hora més, fins a les 12 de la nit.\n← Inauguració WATERFALL


IB3N | Tres arrestats més en l'operació antidroga a la capital d'Eivissa\nIB3 Notícies > eivissa > Tres arrestats més en l’operació antidroga a la capital d’Eivissa\nTres arrestats més en l’operació antidroga a la capital d’Eivissa\nEs preveu que sigui aquest divendres quan la desena de detinguts declari davant el jutge\nL’operatiu antidroga que es va dur a terme als barris de Cas Serres i sa Penya és el més ampli des que es va decretar l’estat d’alarma. La jornada es va saldar amb 10 detinguts. Es preveu que sigui aquest divendres quan aquesta desena de detinguts declari davant el jutge. Finalment es varen registrar 7 domicilis dels barris de sa Penya i Cas Serres i es varen escorcollar diferents vehicles. L’operació també es va saldar amb la intervenció de diferents quantitats de cocaïna i marihuana. En ella varen participar desenes d’agents de la Policia Nacional, que varen estar dirigits per la Unitat de Droga i Crim Organitzat (UDYCO) i guies canins. L’operació continua oberta i no es descarten noves detencions.


Lloga la Yamaha Niken - PauTravelMoto - Lloga la moto de tres rodes\nLloga la Yamaha Niken\nUna moto diferent a qualsevol altra moto que hagis conduït. La Yamaha Niken sorprèn.\nNo existeix res semblant en el mercat. La Yamaha Niken té una estètica atrevida i és una aposta tecnològica que semblava impossible. Té tres rodes, la qual cosa li confereix un pas per corba impressionant i transmet una gran seguretat al seu conductor.\nT’atreveixes a gaudir una moto exclusiva?\nAmb la Yamaha Niken seràs el centre d’atenció\nAixò t’ho podem garantir. No és una moto discreta ni amb la qual podràs passar desapercebut. La gent la mira i l’admira per què no han vist res semblant. Sembla pròpia d’una altra galàxia.\nPotser no et compraries una Niken, però val la pena llogar-la\nT’entenc. No seria fàcil prendre la decisió de compra d’una Yamaha Niken, i utilitzar-la cada dia. Però llogar-la per a provar-la, conèixer les seves sensacions i respondre a la inevitable curiositat és una bona decisió. Quan la gaudeixis, seran uns dies que no oblidaràs.\nTres rodes per a més seguretat\nLes tres rodes no són solament una parenceria tecnològica de Yamaha. Tenen una funció concreta: millorar l’agarri i seguretat del tren davanter. Quan preses les corbes amb una Niken, notes com s’agarra a l’asfalt d’una manera excepcional gràcies a la roda extra davantera.\nLa nostra Yamaha Niken està equipada per a viatjar\nLa nostra Yamaha Niken està equipada amb dues maletes flexibles però rígides amb capacitat suficient per a l’equipatge de dues persones en un viatge de cap de setmana, per exemple. Serà un viatge inoblidable, i diferent a qualsevol altre que hagis fet abans.\nUn motor tricilíndrico de 900cc d’altes prestacions\nEncara que el que més destaca de la Yamaha Niken és la seva part cicle amb les seves tres rodes, també compta amb un motor sensacional. Es tracta del conegut tricilíndrico que Yamaha munta també en la MT-09 i en la Tracer 900. Un motor potent, explosiu que et garanteix potència suficient en qualsevol circumstància.\nAl final, el que compte és la diversió\nAnem amb moto per a gaudir. I qui lloga una Yamaha Niken, es diverteix. El somriure i la sorpresa són permanents des que recullis la moto fins que la retornis. Aposta per aquesta moto i no t’avorriràs.\nProva de Motopasion\nVideo-prova de Moto1Pro


Per segon dia consecutiu, aquest tram de la mateixa línia ha deixat de funcionar a primera hora del matí\n21/02/2020 08:08 Última actualització: 21/02/2020 10:05\nUna avaria ha fet que aquest divendres, per segon dia consecutiu, les parades de Zona Universitària i Sants-Estació de la L3 del metro de Barcelona hagin estat sense servei a primera hora del matí, l’hora punta que comença la jornada. El servei s’ha restablert pocs minuts abans de les deu i estava afectat des de les 5.30 hores, de manera que el tall ha durat gairebé quatre hores i mitja.\nLa companyia TMB anunciava per megafonia que a causa d’una avaria els trens no funcionaven en aquest tram i que hi havia un servei d’autobús alternatiu amb parada a les estacions afectades, que es podia agafar amb el mateix títol de transport que es faci servir per al metro.\nAhir ja es va produir una incidència en el mateix tram, tot i que no va ser per cap avaria –”incidència aliena al servei”, que és l’eufeisme amb què les companyies de metro i tren es refereixen a les aturades per suïcidis– i en una hora va quedar resolta.\nSegons TMB, aquest divendres sí que hi ha hagut una avaria i ha sigut a la catenària. Un dels primers combois del dia s’ha quedat aturat a l’estació de les Corts. El servei ha començat amb normalitat a les 5 del matí, però a les 5.30 hores s’ha hagut de tallar el servei entre Zona Universitària i Sants Estació, de manera que només funcionava la branca entre Sants i la Trinitat Nova. A les 5.54 hores s’ha afegit al servei el tram entre Zona Universitària i Maria Cristina, que són tres parades. Però per facilitar les feines de reparació de l’avaria a les 7.48 h s’ha tornat al tall de Sants a Zona Universitària, de manera que han quedat sense servei totes les estacions que fan servir els estudiants que van als campus de la Diagonal.\nA les 10, el servei tornava a cobrir la línia sencera, tot i que la mateixa companyia ha advertit que durant una estona l’interval de temps entre combois seria superior a l’habitual.\nUna incidència ha deixat sense servei 5 parades de la L3 durant una hora\nTMB ha habilitat un autobus alternatiu per cobrir el trajecte de les parades afectades\nUn sensesostre agredeix un vigilant del metro i el deixa estès a terra\nEls fets van passar ahir a la nit al vestíbul de l'estació de Liceu de la Línia 3\nAtac d’un grup d’encaputxats a un jove negre de matinada al metro\nAcorralen la víctima i la colpegen fins deixar-la inconscient | Els Mossos descarten la motivació racista